Lav et referat af nedenstående tekst:

Tekst:
Hos Nordjyllands Trafikselskab håber man på ikke at skulle genopleve sommerens busskandale, hvor adskillelige busser tilknyttet trafikselskabet havde flere fejl og mangler på trods af at været synet og godkendt. En stor del af de fejlramte busser var fra Hjørring Turistfart og Citybus, der blandt står for skolekørslen i Hjørring Kommune. Derfor holder Nordjyllands Trafikselskab nu et skarpt øje med firmaet. - Vi har Hjørring Citybus i tæt kontakt for at sørge for, de overholder, hvad vi har aftalt. De har nu lavet en handlingsplan for at undgå, at der kommer problemer igen, og vi har regelmæssige møder med dem for at følge op på den plan, siger direktør hos Nordjyllands Trafikselskab, Jens Otto Størup. Hjørring Citybus vil blandt andet frivilligt sende alle deres busser, der er mere end otte år gamle, til et halvårligt syn frem for det normale årlige syn. Derudover vil alle deres busser ekstraordinært få tjekket bremserne en gang i kvartalet. Selvom der også har været problemer med busser fra andre vognmænd, har Nordjyllands Trafikselskab ikke valgt at føre samme opsyn med andre end Hjørring Citybus. - Vi opfordrer til, at vognmændene holder hinanden informeret for at undgå at komme i sådan en situation her. Det med at få testet bremsen, det har de forstand på, og de skal gøre det, der får dem til at føle sig trygge, siger Jens Otto Størup. Men burde i ikke holde bedre øje med de andre vognmænd også? - Vi har slet ikke forstand på alt det, de skal holde styr på. Vi har forstand på køreplaner, og vi har ikke forstand på busser. Men vi hylder politiets razzia, for selvom det er træls, så er det det, der skal til. Vi kan kun bakke op om, at politiet foretager de her razziaer.

Referat:
I kølvandet på sommerens store busskandale holder Nordjyllands Trafikselskab nu et øget fokus på Hjørring Citybus.